CELEX: 32010D0630
Language: sk
Date: 2010-10-05 00:00:00
Title: 2010/630/EÚ: Rozhodnutie Komisie z  5. októbra 2010 o finančnom príspevku Únie na vnútroštátne programy Francúzska, Holandska, Švédska a Spojeného kráľovstva na zber, správu a využívanie údajov v odvetví rybného hospodárstva v roku 2010 [oznámené pod číslom K(2010) 6744]

22.10.2010   
            
            
               SK
            
            
               Úradný vestník Európskej únie
            
            
               L 278/30
            
         ROZHODNUTIE KOMISIE
   z 5. októbra 2010
   o finančnom príspevku Únie na vnútroštátne programy Francúzska, Holandska, Švédska a Spojeného kráľovstva na zber, správu a využívanie údajov v odvetví rybného hospodárstva v roku 2010
   [oznámené pod číslom K(2010) 6744]
   (2010/630/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 861/2006 z 22. mája 2006, ktorým sa ustanovujú finančné opatrenia Spoločenstva na vykonávanie spoločnej politiky v oblasti rybného hospodárstva a finančné opatrenia v oblasti morského práva (1), a najmä na jeho článok 24 ods. 1,
   keďže:
   
               (1)
            
            
               Nariadením (ES) č. 861/2006 sa ustanovujú podmienky, na základe ktorých môžu členské štáty získať príspevok od Európskej únie na výdavky, ktoré vznikli v súvislosti s ich vnútroštátnymi programami na zber, správu a využívanie údajov v odvetví rybného hospodárstva.
            
         
               (2)
            
            
               Tieto programy sa majú vypracovať v súlade s nariadením Rady (ES) č. 199/2008 z 25. februára 2008 o vytvorení rámca Spoločenstva pre zber, správu a využívanie údajov v odvetví rybného hospodárstva a pre podporu vedeckého poradenstva súvisiaceho so spoločnou politikou v oblasti rybného hospodárstva (2) a s nariadením Komisie (ES) č. 665/2008 (3), ktorým sa ustanovujú podrobné pravidlá uplatňovania nariadenia (ES) č. 199/2008.
            
         
               (3)
            
            
               Belgicko, Bulharsko, Dánsko, Nemecko, Estónsko, Írsko, Grécko, Španielsko, Francúzsko, Taliansko, Cyprus, Lotyšsko, Litva, Malta, Holandsko, Poľsko, Portugalsko, Rumunsko, Slovinsko, Fínsko, Švédsko a Spojené kráľovstvo predložili svoje vnútroštátne programy na zber, správu a využívanie údajov na roky 2009 až 2010 podľa článku 4 ods. 4 a 5 nariadenia (ES) č. 199/2008. Tieto programy sa schválili v roku 2009 v súlade s článkom 6 ods. 3 nariadenia (ES) č. 199/2008.
            
         
               (4)
            
            
               Rozhodnutím Komisie 2010/369/EÚ (4) Komisia rozhodla o finančnom príspevku Únie na tieto vnútroštátne programy na rok 2010 s výnimkou Francúzska, Holandska, Švédska a Spojeného kráľovstva.
            
         
               (5)
            
            
               Francúzsko, Holandsko, Švédsko a Spojené kráľovstvo predložili zmeny a doplnenia svojich vnútroštátnych programov na rok 2010 podľa článku 5 ods. 2 nariadenia (ES) č. 199/2008. Komisia schválila tieto zmeny a doplnenia v roku 2010 v súlade s článkom 6 ods. 3 nariadenia (ES) č. 199/2008.
            
         
               (6)
            
            
               Tieto členské štáty takisto predložili plánované ročné rozpočty na rok 2010 podľa článku 2 nariadenia Komisie (ES) č. 1078/2008 z 3. novembra 2008, ktorým sa ustanovujú podrobné pravidlá vykonávania nariadenia Rady (ES) č. 861/2006, ide o výdavky, ktoré členské štáty vynaložili pri zbere a správe základných údajov o rybnom hospodárstve (5). Komisia v súlade s článkom 4 nariadenia (ES) č. 1078/2008 vyhodnotila plánované ročné rozpočty, pričom zohľadnila schválené zmeny a doplnenia vnútroštátnych programov.
            
         
               (7)
            
            
               V článku 5 nariadenia (ES) č. 1078/2008 sa ustanovuje, že Komisia schváli plánovaný ročný rozpočet a rozhodne o ročnom finančnom príspevku Únie na každý vnútroštátny program v súlade s postupom ustanoveným v článku 24 nariadenia (ES) č. 861/2006 a na základe výsledku hodnotenia plánovaných ročných rozpočtov uvedeného v článku 4 nariadenia (ES) č. 1078/2008.
            
         
               (8)
            
            
               V článku 24 ods. 3 písm. b) nariadenia (ES) č. 861/2006 sa ustanovuje, že sadzba finančného príspevku sa stanovuje rozhodnutím Komisie. Podľa článku 16 uvedeného nariadenia finančné opatrenia Únie v oblasti zberu základných údajov nepresiahnu 50 % nákladov, ktoré členským štátom vznikli pri vykonávaní programu zberu, správy a využívania údajov v odvetví rybného hospodárstva. Podľa článku 24 ods. 2 sa uprednostnia činnosti, ktoré sú najvhodnejšie na zlepšenie zberu údajov potrebných pre spoločnú politiku v oblasti rybného hospodárstva.
            
         
               (9)
            
            
               Toto rozhodnutie má predstavovať rozhodnutie o financovaní v zmysle článku 75 ods. 2 nariadenia Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (6).
            
         
               (10)
            
            
               Opatrenia ustanovené v tomto rozhodnutí sú v súlade so stanoviskom Výboru pre rybné hospodárstvo a akvakultúru,
            
         PRIJALA TOTO ROZHODNUTIE:
   Článok 1
   Maximálna celková suma finančného príspevku Únie, ktorá sa má poskytnúť Francúzsku, Holandsku, Švédsku a Spojenému kráľovstvu na zber, správu a využívanie údajov v odvetví rybného hospodárstva v roku 2010, a sadzba finančného príspevku Únie sa stanovujú v prílohe.
   Článok 2
   Toto rozhodnutie je určené členským štátom.
   
      V Bruseli 5. októbra 2010
      
         
            Za Komisiu
         
         Maria DAMANAKI
         
            členka Komisie
         
      
   
   
      (1)  Ú. v. EÚ L 160, 14.6.2006, s. 1.
   
      (2)  Ú. v. EÚ L 60, 5.3.2008, s. 1.
   
      (3)  Ú. v. EÚ L 186, 15.7.2008, s. 3.
   
      (4)  Ú. v. EÚ L 168, 2.7.2010, s. 19.
   
      (5)  Ú. v. EÚ L 295, 4.11.2008, s. 24.
   
      (6)  Ú. v. ES L 248, 16.9.2002, s. 1.
   
      PRÍLOHA
      
         NÁRODNÉ PROGRAMY NA ROKY 2009 AŽ 2010
      
      
         OPRÁVNENÉ VÝDAVKY A MAXIMÁLNY PRÍSPEVOK ÚNIE NA ROK 2010
      
      
                  (v EUR)
               
            
                  Členský štát
               
               
                  Oprávnené výdavky
               
               
                  Maximálny príspevok Únie
                  (sadzba 50 %)
               
            
                  FRANCÚZSKO
               
               
                  12 068 727,00
               
               
                  6 034 363,50
               
            
                  ŠVÉDSKO
               
               
                  4 924 763,00
               
               
                  2 462 381,50
               
            
                  HOLANDSKO
               
               
                  4 569 446,00
               
               
                  2 284 723,00
               
            
                  SPOJENÉ KRÁĽOVSTVO
               
               
                  9 458 117,00
               
               
                  4 729 058,50
               
            
                  SPOLU
               
               
                  31 021 053,00
               
               
                  15 510 526,50